Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP), sukladno članku 283. ZJN 2016.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Uz cijenu ponude, Naručitelj je odlučio da će kao dodatni kriterij za odabir ekonomski najpovoljnije ponude utvrditi jamstveni rok te dodatne bodove dodjeljivati za duži jamstveni rok od minimalnog jamstvenog roka od 2 godine.

Svaki od navedenih kriterija ocjenjuje se zasebno sukladno navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje cjelobrojna vrijednost (uz zaokruživanje na dvije decimalne jedinice). Maksimalan broj bodova koja ponuda može ostvariti zbrojem svih bodova po oba kriterija je 100.

Kriteriji odabira i njihov relativni značaj prikazani su u tablici u nastavku.

|  |  |  |  |
| --- | --- | --- | --- |
| Red. broj | Kriterij | Postotak | Maksimalni broj bodova |
| 1. | Cijena ponude (C) | 80% | **80** |
| 2. | Duljina jamstvenog roka za otklanjanje nedostataka (J) | 20% | **20** |
| 3. | **Maksimalni broj bodova** | 100% | **100** |

**Ukupna ocjena ponude izračunava se po slijedećoj formuli:**

*E = C + J*

E – ekonomski najpovoljnija ponuda

C – broj bodova koji je ponuda dobila na temelju cijene

J – broj bodova koji je ponuda dobila na temelju jamstvenog roka

Svaki od navedenih kriterija ocjenjuje se zasebno sukladno navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje cjelobrojna vrijednost (uz zaokruživanje na dvije decimalne jedinice). Maksimalan broj bodova koja ponuda može ostvariti zbrojem svih bodova po oba kriterija je 100.

1. **Cijena ponude (maks. 80 bodova)**

Maksimalan broj bodova koji svaka ponuda može ostvariti u okviru kriterija cijene ponude je 80bodova. Ponude se boduju ovisno o cijeni na način da valjana ponuda s najnižom cijenom dobiva 80 bodova, a svaka druga razmjerno niži broj bodova prema sljedećoj formuli:

**C = Cmin/CP \* 80**

pri čemu je:

C - broj bodova koji je ponuda dobila za ponuđenu cijenu (zaokruženo na dva decimalna mjesta)

Cmin - najniža cijena ponuđena u postupku javne nabave

CP - cijena ponude koja je predmet ocjene

80 - maksimalni broj bodova.

1. **Duljina jamstvenog roka za otklanjanje nedostataka u jamstvenom roku (maks. 20 bodova)**

Minimalan jamstveni rok za izvedene radove i isporučenu i ugrađenu robu je 2 (dvije) godine, a maksimalni rok koji se uzima u obzir je 5 (pet) godina. Maksimalni jamstveni rok se boduje s 20 (dvadeset) bodova. Ponuda s ponuđenim minimalnim rokom od 2 godine dobiti će nula bodova, odnosno takva ponuda neće biti odbijena, ali se minimalni rok neće bodovati. Ukoliko se nudi jamstveni rok duži od 5 godina, smatrat će se da je ponuđen maksimalni rok koji se uzima u obzir. Ukoliko ponuditelj u svojoj ponudi ne dostavi traženu informaciju o jamstvenom roku, ponuda se neće odbiti nego prilikom pregleda i ocjene ponude uzet će se da nudi minimalno trajanje jamstva (2 godine) i da se obvezao dostaviti jamstvo.

Za izračun bodova se koristi slijedeća formula:

**J = (JP-J2) / (Jmax - J2) \* 20**

pri čemu je:

J – broj bodova koji je ponuda dobila za ponuđeno jamstvo (zaokruženo na dva decimalna mjesta)

JP – jamstveni rok ponuđen u ponudi koja se ocjenjuje

J2 – minimalni jamstveni rok od 2 godine

Jmax – najdulji jamstveni rok ponuđen u postupku javne nabave

20 – maksimalni broj bodova

Jamstveni rok ima značenje jamstvenog roka za kvalitetu izvedenih radova, ugrađene opreme i materijale. Ponuđeni jamstveni rok upisat će se u ugovor o izvođenju radova.

Jamstveni rok teče od datuma primopredaje radova.

Ponuđeni jamstveni rok ne utječe na odgovornost izvođača za nedostatke radova i ugrađene opreme koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima (NN 35/05, 41/08, 125/11, 78/15, 29/18, 114/22 i 156/22).

Ponuditelj informaciju o duljini jamstvenog roka dostavlja unosom u EOJN RH (dokument „Podaci vezani uz kriterije za odabir ponude“ koji je kreiran kroz EOJN RH).